***EKO SKLAD - krediti***

*Eko sklad, Slovenski okoljski javni sklad, tudi v letu 2014 objavlja J A V N I P O Z I V za kreditiranje okoljskih naložb občanov* ***51OB14*** *– podaljšan do* ***31.03.2015.***

*Upravičenec lahko prejme kredit le v primeru, da predlagana naložba še ni izvedena in izpolnjuje pogoje tega javnega poziva.*

*Predmet razpisa je ugodno kreditiranje občanov za naložbe na območju Republike Slovenije za naslednje namene:*

 *A. vgradnja naprav in sistemov za ogrevanje prostorov oziroma pripravo sanitarne tople vode*

 *- vgradnja naprav in sistemov za ogrevanje prostorov oziroma pripravo sanitarne tople*

 *vode, pri katerih so vir toplote kondenzacijski kotli*

 *- vgradnja toplotnih podpostaj ali postaj za priklop na toplovodno omrežje daljinskega ogrevanja.*

 *- vgradnja sistemov za prezračevanje z vračanjem toplote odpadnega zraka (rekuperacija)*

 *B. raba obnovljivih virov energije za ogrevanje prostorov in pripravo sanitarne tople vode*

 *- vgradnja solarnega ogrevalnega sistema*

 *- vgradnja toplotne črpalke za pripravo sanitarne tople vode in/ali centralno ogrevanje stanovanjske stavbe*

 *- vgradnja učinkovitih kurilnih naprav na lesno biomaso - na polena, pelete ali sekance.*

*Kredit za naložbo vgradnje toplotne črpalke ali kurilne naprave na degradiranem območju Mestne občine Ljubljana, Mestne občine Maribor, Mestne občine Kranj, Mestne občine Celje, Mestne občine Novo mesto, Mestne občine Murska Sobota ter občin Zasavja: Občine Zagorje, Občine Trbovlje in Občine Hrastnik, za katerega je sprejet Odlok o načrtu za kakovost zraka, ne more biti dodeljen, v kolikor občinski akt ali lokalni energetski koncept določa na tem območju drugi prednostni način ogrevanja.*

 *C. sodobne naprave za pridobivanje električne energije*

 *- namestitev naprav oz. izgradnja objektov za pridobivanje električne energije s pomočjo sonca, vode ali vetra z nazivno močjo do 50 kW.*

 *- namestitev naprav za mikro soproizvodnjo toplote in električne energije z visokim izkoristkom in nazivno močjo naprave do 50 kW.*

 *D. zmanjšanje toplotnih izgub pri obnovi obstoječih stanovanjskih stavb (velja za gradnje, za katere je bilo gradbeno dovoljenje izdano pred 01.01.2003).*

 *- zamenjava stavbnega pohištva, t.j. oken, balkonskih vrat in fiksnih zasteklitev z energijsko učinkovitim, s toplotno prehodnostjo celotnega okna U ≤ 1,2 W/m2K*

 *-izvedba toplotne izolacije fasade skupaj s podstavkom oz. coklom z:najmanj 15 cm izolacijskega materiala s toplotno prevodnostjo λ ≤ 0,045 W/mK ali ustrezno debelino drugega izolacijskega materiala (d), da bo razmerje λ/d manjše ali enako od 0,3 W/m2K.*

 *- izvedba toplotne izolacije strehe oziroma stropa proti neogrevanemu prostoru z:najmanj 25 cm izolacijskega materiala s toplotno prevodnostjo λ ≤ 0,045 W/mK ali ustrezno debelino drugega izolacijskega materiala (d), da bo razmerje λ/d manjše ali enako od 0,18 W/m2K.*

 *- izvedba toplotne izolacije tal nad neogrevano kletjo ali nad neogrevanim prostorom in tal nad zunanjim zrakom z najmanj 15 cm izolacijskega materiala s toplotno prevodnostjo λ ≤ 0,045 W/mK ali ustrezno debelino drugega izolacijskega materiala (d), da bo razmerje λ/d manjše ali enako od 0,3 W/m2K.*

 *E. gradnja ali nakup nizkoenergijske in pasivne eno ali dvostanovanjske stavbe.*

 *Kredit se dodeli za gradnjo ali nakup nove stanovanjske stavbe oziroma celovito prenovo stanovanjske stavbe, ki je lahko eno ali dvostanovanjska hiša, dvojček ali vrstna hiša, za katero je bilo pridobljeno pravnomočno gradbeno dovoljenje, in katere energijska učinkovitost bo v segmentu računske rabe energije za ogrevanje (Qh), izračunane po metodi za pasivne stavbe »PHPP'07«, manjša ali enaka 35 kWh/m2a.*

 *F. nakup energijsko učinkovitih naprav:*

 *- nakup gospodinjskih aparatov razreda A+ ali višje*

 *G. nakup okolju prijaznih vozil:*

 *- avtomobilov, motornih koles in koles z motorjem na električni ali hibridni pogon*

 *- avtomobilov serijske proizvodnje z pogonom na plin*

 *H. odvajanje in čiščenje odpadnih voda:*

 *- priključitev obstoječih objektov na javno kanalizacijo*

 *- nakup in vgradnja malih čistilnih naprav*

 *- prekritje objektov z rastlinsko odejo*

 *I.**nadomeščanje gradbenih materialov, ki vsebujejo nevarne snovi in ravnanje z biološko razgradljivimi odpadki iz gospodinjstva:*

 *- zamenjava strešne kritine, ki vsebuje azbest*

 *- nakup individualnega hišnega kompostnika zaprtega tipa*

 *J. učinkovita raba vodnih virov:*

 *- namestitev naprav za zbiranje in distribucijo deževnice*

 *- namestitev naprav za mehansko, kemično in biološko čiščenje pitne vode*

 *K. oskrba s pitno vodo:*

 *- zagotavljenje oskrbe z pitno vodo, kjer javna oskrba ni predvidena*

 *- hišni priključek na vodovodno omrežje*

*Obrestna mera:* ***trimesečni EURIBOR +1,5%.*** *Odplačilna doba lahko znaša največ 10 let.*

*Kredit se lahko odobri do višine priznanih stroškov naložbe in ne več kot 20.000,00 EUR (za posamezne naložbe do 40.000,00, oz.80.000,00 EUR – več v samem razpisu).*

*Kandidati se lahko prijavijo na poziv od dneva objave poziva v Uradnem listu RS dalje. Poziv velja do objave zaključka poziva v Uradnem listu RS zaradi dodelitve vseh sredstev, vendar najkasneje (podaljšan) do* ***31.03.2015****.*

*Poraba kredita se lahko izvaja v enem ali v dveh delih:*

*- celotni znesek kredita po predložitvi dokazil o zaključku naložbe;*

*- prvi del kredita v višini 40 % odobrenega zneska kredita v 5 delovnih dneh po prejemu podpisane kreditne pogodbe, preostalih 60 % odobrenega zneska pa v 5 delovnih dneh po predložitvi dokazil o zaključku naložbe.*

*Dokumentacijo za prijavo na poziv lahko naročite pri EKO skladu, tel.: 01 241 48 20 in jo prejmete po pošti, dosegljiva pa je tudi na spletni strani* [*www.ekosklad.si*](http://www.ekosklad.si) *v rubriki Pozivi*

*Več informacij v Energetsko svetovalnih pisarnah in spletni strani EKO sklada (www.ekosklad.si).*